Lietuvos ir Tuniso santykiai

Lietuvos ir Tuniso santykiai – dvišaliai tarptautiniai santykiai tarp Lietuvos ir Tuniso.

Nepriklausomybę pripažino 1991 m. rugsėjo 4 d. Diplomatiniai santykiai užmegzti 1992 m. birželio 30 d.

Lietuvai atstovauja nepaprastasis ir įgaliotasis ambasadorius, reziduojantis Prancūzijoje, Tunisui – Lenkijoje reziduojantis nepaprastasis ir įgaliotasis ambasadorius. Tuniso sostinėje Tunise ir Susoje veikia Lietuvos garbės konsulatai.Tunise atidaryti du Lietuvos garbės konsulatai (Lietuvos Respublikos ambasada Prancūzijos Respublikoje)

Abi valstybės yra Jungtinių Tautų, kitų tarptautinių organizacijų narės. Santykiai vystomi ir daugiašaliu formatu – Lietuva yra akreditavusi savo ambasadorių Arabų Šalių Lygai, kurios narys yra Tunisas. Tuo tarpu Tunisas 1998 m. pasirašė asociacijos sutartį su ES; vienas iš pagrindinių jo užsienio politikos prioritetų yra eurointegraciniai procesai.

Lietuvoje 2022 m. pradžioje gyveno 38 Tuniso piliečiai. Tunise 2016 m. gyveno 18 Lietuvos piliečių, šalis yra gan populiari tarp turistų iš Lietuvos.Tunise šiuo metu yra apie 200 turistų iš Lietuvos (LRT.lt) 2019 m. išvykusiųjų turistų iš Lietuvos į Tunisą kelionių skaičius siekė 5,7 tūkst.

 Santykių istorija 

 Pirmieji kontaktai 
Užfiksuota, kad Lietuvoje dar Tarpukariu yra lankęsi keleivių iš Tuniso. 1921, 1925, 1926, 1929 ir 1932 m. Latvijos-Lietuvos sieną per Žagarės pereinamąjį punktą kirto 11 tunisiečių. Vis dėlto nėra aišku, kiek ilgai (ir ar išvis) šie viešėję tuometėje Lietuvoje.Karošaitė, Kristina. PASIENIO MULTIKULTŪRINIS REGIONAS TARPUKARIU: ŽAGARĖS MIESTAS IR VALSČIUS. Magistro darbas. Šiaulių universitetas, Šiauliai, 2014 m.

 Santykiai po 1991 m. 
Nepriklausomybę pripažino 1991 m. rugsėjo 4 d., trečioji Afrikos žemyne po PAR ir Libijos. Diplomatiniai santykiai užmegzti 1992 m. birželio 30 d.

Dar 1997 m. Maskvoje (Rusija) tarp šalių pasirašyta sutartis dėl reguliaraus oro susisiekimo (ratifikuota 2001 m.)Tunisas | Dvišalės sutartys | Tarptautinės sutartys | Užsienio politika | Lietuvos Respublikos užsienio reikalų ministerija (urm.lt)

2002 m. Lietuva Tunisui akreditavo pirmąją ambasadorę, Prancūzijoje reziduojančią Astą Skaisgirytę Liauškienę, kuri gruodžio 12 d. įteikė skiriamuosius raštus Tuniso prezidentui.Tunise akredituojama pirmoji Lietuvos ambasadorė Tunise (Lietuvos Respublikos užsienio reikalų ministerija) Tunisas analogišką žingsnį buvo žengęs metais anksčiau, 2001 m. Lietuvai akredituodamas Lenkijoje reziduojantį ambasadorių Alį Busniną.

Yra įvykę keletas susitikimų tarp Lietuvos ir Tuniso užsienio reikalų ministrų. Pirmasis jų įvyko 2003 m. spalio 7-8 d., kai su oficialiu vizitu Tunise lankėsi Lietuvos užsienio reikalų ministro Antano Valionio vadovaujama delegacija. Antanas Valionis susitiko su šios Tuniso ministru pirmininku Mohamedu Ganučiu, užsienio reikalų ministru Habibu Ben Jahija, pramonės, amatų ir turizmo ministru Monderu Zenaidžiu, darbdavių asociacijos vadovais. Tunisas tuo metu vertinta kaip „nuosaikiausia regiono valstybė“, galinti tapti atramos tašku Lietuvos verslo sklaidai Šiaurės Afrikos regione.UR ministras susitiko su Tuniso valdžios ir verslo atstovais (Lietuvos Respublikos užsienio reikalų ministerija)

2005 m. su darbo vizitu lankydamasis Baltijos šalyse sausio 25 d. Vilniuje viešėjo Tuniso užsienio reikalų ministerijos valstybės sekretoriumi Mohamedas Hatemas Ben Salemas, kur susitiko Lietuvos užsienio reikalų viceministru Zenonu Petrausku ir Seimo Užsienio reikalų komiteto pirmininko pavaduotoju Audroniu Ažubaliu.UR viceministras susitiko su Tuniso URM valstybės sekretoriumi (Lietuvos Respublikos užsienio reikalų ministerija)

2010 m. gruodžio 17 d. Tunise kilę masiniai protestai ir po jų sekusi Jazminų revoliucija, per kurią buvo nuverstas ilgalaikis šalies vadovas Zinas Al Abidinas Ben Ali, sutapo su Lietuvos pirmininkavimu Demokratų bendrijoje ir didžiąją dalimi – su Lietuvos pirmininkavimu Europos saugumo ir bendradarbiavimo organizacijoje (ESBO). Prasidėjus neramumams Tunise Demokratijų bendrijos narės, 2011 m. sausio 18 d. dalyvavusios Steigiamosios grupės susitikime, paragino visas su įvykiais susijusias puses „taikiai ir dialogo keliu spręsti dabartinę krizę šalyje“ ir pareiškė apgailestaujančios „dėl žuvusiųjų pastarųjų įvykių metu“ ir reiškiančios „užuojautą aukų šeimoms“. Demokratų bendrija paragino suinteresuotąsias šalis „siekti santarvės Tuniso žmonių labui“ ir kuo greičiau siekti „taikos, saugumo ir stabilumo.“Demokratų bendrijos pareiškimas dėl Tuniso (Lietuvos Respublikos užsienio reikalų ministerija)

2011 m. balandžio 16 d., praėjus trims mėnesiams po Jazminų revoliucijos, Tuniso kvietimu Tunise viešėjo ESBO pirmininko pareigas ėjęs Lietuvos užsienio reikalų ministras Audronius Ažubalis, kur susitiko su naująja Tuniso vadovybe ir aptarė galimą ESBO pagalbą šios šalies demokratinėms reformoms pereinamuoju laikotarpiu.ESBO pirmininkas lankysis Tunise (Lietuvos Respublikos užsienio reikalų ministerija) Tų pačių metų liepos 1 d. Vilniuje lankėsi ir Demokratijų bendrijos renginiuose dalyvavo Tuniso užsienio reikalų ministras Mohamedas Muldis Kefis, kur susitiko su Lietuvos užsienio reikalų ministru, iš kurio gavo pažadą, kad „Tunisas gali kliautis tiek Lietuvos, tiek ESBO pagalba.“ Vizito metu Audronius Ažubalis pareiškė, kad „Lietuva solidarizuojasi su Tuniso žmonėmis, kurie taikiomis priemonėmis pradėjo eiti link demokratijos“ ir kad „kartu su tarptautine bendruomene“ „remia Tunisą ir jo pastangas sukurti stabilią demokratinę valstybę.“ Taipogi Lietuvos užsienio reikalų ministras pabrėžė, kad Lietuva suinteresuota dvišalių santykių su Tunisu plėtra įvairiose srityse.Lietuvos užsienio reikalų ministras pabrėžė paramą demokratijos reformoms Tunise (Lietuvos Respublikos užsienio reikalų ministerija)

2014 m. birželio 10-11 d. Atėnuose (Graikija) vykusiame ES ir Arabų Lygos susitikime dalyvavo Lietuvos užsienio reikalų ministras Linas Linkevičius, renginio paraštėse susitikdamas su Tuniso užsienio reikalų ministru.Užsienio reikalų ministras Atėnuose dalyvaus ES ir Arabų Lygos susitikime (Lietuvos Respublikos užsienio reikalų ministerija)

2016 m. kovo 7-9 d. Ben Gardane įvyko reikšmingi mūšiai tarp Tuniso pajėgų ir Islamo valstybės bei jos sąjungininkės organizacijos Ansar Al Šairja sukilėlių, siekusių užimti minimą Tuniso miestą. Į tai reaguodama Lietuvos užsienio reikalų ministerija kovo 8 d. išplatino pareiškimą: „Griežtai smerkiame vakar įvykdytą teroristinį išpuolį Tuniso Ben Gardano mieste ir reiškiame užuojautą aukų šeimoms.“ Taip pat pridūrė, kad „turime imtis visų pastangų stabilizuojant padėtį Libijoje ir kovojant su terorizmo grėsme“.URM pareiškimas dėl įvykių Tunise (Lietuvos Respublikos užsienio reikalų ministerija) 

2016 m. lapkričio 19 d. Lietuvos užsienio reikalų ministras Linas Linkevičius dalyvavo Jungtinių Arabų Emyratų sostinėje Abu Dabyje vykusiame Sir Bani Yas forume, kur susitiko su Tuniso užsienio reikalų ministru Chemajesu Džinauju. Susitikimo metu Linas Linkevičius sveikino sėkmingą Tuniso perėjimo prie demokratijos patirtį ir jos lyderių bei piliečių pasiryžimą kurti pliuralistinę, demokratišką ir modernią valstybę, prisimindamas, kad šios pastangos buvo įvertintos Nobelio taikos premija (ja apdovanotas Tuniso nacionalinio dialogo kvartetas), aptarė bendradarbiavimo tarp šalių galimybes.Užsienio reikalų ministras sveikina Tuniso pasiryžimą kurti pliuralistinę demokratišką ir modernią valstybę (Lietuvos Respublikos užsienio reikalų ministerija) 

2018 m. vasario 5-8 d. darbo vizito į Tunisą atvyko Lietuvos užsienio reikalų viceministras Neris Germanas, kur susitiko su Tuniso užsienio reikalų ministru Chemajesu Džinauju, Tuniso pramonės, prekybos ir amatų sąjungos prezidentu Samiru Mažulu bei dalyvavo inauguruojant du Lietuvos garbės konsulatus Tuniso mieste ir Suse. Garbės konsulais paskirti verslininkas Chaledas Furatis (Tunise) ir finansinių paslaugų grupės „Swicorp“ direktorius Šiaurės Afrikai Madždis Šaabunis (Suse). Vizito metu įvyko pirmos politinės konsultacijos tarp šalių užsienio reikalų ministerijų, pasirašytas memorandumas dėl dvišalių konsultacijų.Viceministras N. Germanas atidarė du Lietuvos garbės konsulatus Tunise (Lietuvos Respublikos užsienio reikalų ministerija) 

2018 m. rugsėjo 25 d. Niujorke (JAV) susitiko su Tuniso užsienio reikalų ministru Chemajesu Džinauju susitiko Lietuvos užsienio reikalų ministras Linas Linkevičius.Ministras Linas Linkevičius Niujorke susitinka su Tuniso užsienio reikalų ministru Khemaies Jhinaoui (Lietuvos Respublikos užsienio reikalų ministerija)

 Švietimo, mokslo ir technologiniai mainai ir kultūrinis bendradarbiavimas 
Lietuvos futbolo klubuose yra rungtyniavę tunisiečiai Nizaras Ben Nasra (2011–2012 m. FK Banga Gargždai), Hamdis Nagezas (2020 m. FK Sūduva).

Į 2017 m. Vilniuje, Kaune, Rukloje ir Visagine vykusius Arabų kultūros dienų renginius atvyko svečiai iš Tuniso.09.08. Naujausios žinios. (2019-09-28, Lietuvos aidas) 

 Ekonominiai santykiai 
2020 m. duomenimis, prekybos apyvarta tarp Lietuvos ir Tuniso siekė 4,03 mln. eurų, o Tunisas buvo 107-as pagal prekybos apimtis Lietuvos prekybos partneris.

Prekybos balanse vyrauja eksportas iš Lietuvos į Tunisą.

 Eksportas sudaro 3,6 mln. eurų; Tunisas yra 102-as pagal prekybos apimtis eksporto partneris.
 Importas sudaro 0,45 mln. eurų; Tunisas yra 96-as pagal prekybos apimtis importo partneris. Daugiausiai importuojama produkcija: gyvūniniai arba augaliniai riebalai ir aliejus (56%), Elektros mašinos ir įrenginiai bei jų dalys; garso įrašymo ir atkūrimo aparatai (15%), drabužiai (13%), augaliniai tekstilės pluoštai; popieriaus verpalai ir jų audiniai (6%), perlai, brangakmeniai ir pusbrangiai akmenys, taurieji metalai ir jų dirbiniai (5%).

2020 m. Tuniso tiesioginių užsienio investicijų Lietuvoje dydis buvo neigiamas. Tuo tarpu Lietuvos tiesioginių investicijų Tunise užfiksuota nebuvo.

Pilietiniai mainai
 Metai  2016Migracijos metraštis 2015 , Migracijos departamentas prie VRM  2020Migracijos metraštis 2019 , Migracijos departamentas prie VRM  2021Migracijos metraštis 2020 , Migracijos departamentas prie VRM  2022Migracijos metraštis 2021 , Migracijos departamentas prie VRM Tuniso piliečių skaičius Lietuvoje 15  22  28  38

 Pasiuntinių ir ambasadorių sąrašas 

 Ambasadoriai Lietuvai 
Sąrašas yra nepilnas.
 2001–2005 m. – Ali Busnina, pirmasis Tuniso ambasadorius Lietuvai (rezidavo Varšuvoje)
 2013-2017 m. (?) – Slimas Benas DžaafarasPrezidentė priėmė Tuniso ambasadoriaus skiriamuosius raštus (15min.lt)
 nuo 2017 m. – Shajeras FatnasisPrezidentė priėmė Tuniso ambasadoriaus skiriamuosius raštus (Lietuvos Respublikos Prezidentas)  (rezidavo Varšuvoje)

 Pasiuntiniai Tunisui 
 2002-2003 m. – Aistė Skaisgirytė, pirmoji Lietuvos ambasadorė Tunisui (rezidavo Paryžiuje)
 2005–2009 m. – Giedrius Čekuolis (rezidavo Paryžiuje)
 2009–2014 m. – Jolanta Balčiūnienė (rezidavo Paryžiuje)
 2014–2019 m. – Dalius Čekuolis (rezidavo Paryžiuje)
 nuo 2021 m.Lietuvos ambasadorius įteikė skiriamuosius raštus Tuniso prezidentui Kaïs Saïed (URM.lt) – Nerijus Aleksiejūnas (reziduoja Paryžiuje)

 Šaltiniai 

 Nuorodos 
 Tunisas | Dvišaliai ekonominiai ryšiai su užsienio šalimis | Prekybiniai ekonominiai santykiai | Ekonominė diplomatija | Lietuvos Respublikos užsienio reikalų ministerija (urm.lt) 
 Tunisas | Dvišalis bendradarbiavimas | Lietuva regione ir pasaulyje | Užsienio politika | Lietuvos Respublikos užsienio reikalų ministerija (urm.lt) 

Kategorija:Lietuvos diplomatiniai santykiai
Kategorija:Tuniso užsienio politika